Document ID: 31989R2289

*****
ΚΑΝΟΝΙΣΜΟΣ (ΕΟΚ) αριθ. 2289/89 ΤΗΣ ΕΠΙΤΡΟΠΗΣ
της 27ης Ιουλίου 1989
που τροποποιεί τον κανονισμό (ΕΟΚ) αριθ. 1314/89 που εξουσιοδοτεί την Ελλάδα να μην εφαρμόσει σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 του Συμβουλίου σχετικά με τη χορήγηση πριμοδοτήσεων για την οριστική εγκατάλειψη αμπελουργικών εκτάσεων για τις αμπελουργικές περιόδους 1989/90 έως 1995/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για οριστική εγκατάλειψη αμπελουργικών εκτάσεων (1), και ιδίως το άρθρο 12 παράγραφος 1,
Εκτιμώντας:
ότι η Ελλάδα υπέβαλε πριν από την 1η Απριλίου 1989, σύμφωνα με τον κανονισμό (ΕΟΚ) αριθ. 2729/88 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 678/89 (3), αιτιολογημένη αίτηση εξαιρέσεως από το πεδίο εφαρμογής των μέτρων που προβλέπει ο κανονισμός (ΕΟΚ) αριθ. 1442/88 από την αμπελουργική περίοδο 1989/90·
ότι στον κανονισμό (ΕΟΚ) αριθ. 1314/89 της Επιτροπής (4), παραλείφθηκε να εγγραφεί στο παράρτημα ένα μέρος των περιοχών και των ονομασιών που περιλαμβάνονται στην αίτηση της Ελλάδας· ότι οι περιοχές αυτές αποτελούν τμήμα των ζωνών, το δυναμικό των οποίων είναι κατώτερο από το 10 % του εθνικού αμπελουργικού δυναμικού· ότι πρέπει να προστεθούν τα στοιχεία αυτά στο παράρτημα· ότι εντούτοις για να ληφθεί υπόψη η ειδική κατάσταση των παραγωγών που έχουν ήδη υποβάλει αίτηση για τις σχετικές ζώνες και έλαβαν όλα τα απαραίτητα μέτρα, πρέπει να θεσπισθούν μεταβατικές διατάξεις για τη μεταχείριση αυτών των αιτήσεων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο σημείο «Δ» του παραρτήματος του κανονισμού (ΕΟΚ) αριθ. 1314/89 προστίθενται:
1.2 // Περιοχή
// Ονομασία
// «2. Αχαΐα // Πάτρα // 3. Κεφαλονιά // Ρόμπολα // 4. Κορινθία // Νεμέα»
Άρθρο 2
Όσον αφορά τις αμπελουργικές εκτάσεις 2, 3 και 4 που αναφέρονται στο σημείο «Δ» του κανονισμού (ΕΟΚ) αριθ. 1314/89, η Ελλάδα κάνει αποδεκτές τις αιτήσεις που έχουν υποβληθεί πριν από την έναρξη ισχύος του παρόντος κανονισμού, εφόσον ο αιτών αποδείξει στις αρμόδιες αρχές ότι έχει λάβει ήδη μέτρα που θα έχουν ως άμεσο ή έμμεσο επακόλουθο την εκρίζωση, τόσο όσον αφορά τις καλλιέργειες όσο και τις εργασίες εκρίζωσης.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1989.

Labels: 18
17
6